— 11 — 
különösen a természet- és orvostudományok hallgatása vé- 
gett Budapestre vagy Bécsbe. Kolozsvár leginkább Erdély- 
ország ifjait összpontosítja termeiben, de Kolozsvárott is 
érezhető a betegek csekély száma s a holttestek és más 
intézetek hiánya, szóval az ifjú egyetem még fejlesztésre 
vár. A tanulás és előhaladás tehát e miatt megközelítő- 
leg sem lehet oly eredményes, mint a gazdagabb anyag- 
gal rendelkező egyetemeken. Az orvosi tudomány tanulá- 
sánál pedig különösen az anyag mennyisége és változatossága 
a fődolog, mennél többet lát ugyanis a tanuló, annál- 
inkább szélesedik látó köre s annál többet sajátít el azon 
gyakorlati ismeretekből, melyek az emberiség szenvedései- 
nek enyhítésére szükségesek. 
Ezek előrebocsátása után már most csak a kérdés, 
hogy van-e Magyarországban — Budapestet kivéve — 
olyan második központ, mely ez idő szerint különösen orvos- 
tamdmányi tekintetben a fentebb elsorolt követelményeket 
magában egyesíthetné? 
IL 
A harmadik egyetem székhelyéért tudvalevőleg két 
nagyobb komolyan számbavehető város versenyez u. m. 
Pozsony és Szeged s talán Kassa. — A helyre nézve szét- 
ágaznak a nézetek s két majd három szemközt álló tá- 
borra osztanak bennünket. Lássuk már most a harmadik 
egyetemért vetélkedő három várost, különösen pedig vegyük 
szemügyre azon fontos körülményt, vájjon a szükséges 
természeti előnyök, földrajzi fekvés, művelődési és pénzügyi 
viszonyok szempontjából , melyiknek van elsőbbsége a 
tudomány és a nemzeti míívelődés tekintetében s hogy 
továbbá a három város melyikében vannak meg a tudomá- 
nyos felvirágzás alapfeltételei? 
